recursal/SuperWikiNEXT-32B huggingface dataset:
Torontoko Bay Adelaide Centre. 1980. hamarkadan egindako diseinua postmodernista bazen ere, 2009n amaitutako eraikina neomodernoa da.
**Arkitektura neomodernoa** arkitektura estilo bat da, postmodernismoak eta neoeklektizismoak hartutako konplexutasunarekiko erreakzio gisa sortua, sinpletasunera itzultzen saiatzen dena. Hori sustatzen dutenek arkitektura garaikideak postmodernitatea gainditu duela ezartzen saiatzen dira, estilo berri honen bila.

Ezaugarriak
-----------

Arkitektura neomodernoa gaur egungo arkitekturaren forma nagusietako bat da XX. mendearen amaieratik. Eraikin mota jakin batzuetan erabiltzeko joera dago: etxebizitzen alorrean estilo neoeklektikoak eta neohistorizistak hobesten diren bitartean (maila ertain-altuko eta altuko zenbait sektoretan, behintzat), mugarri arkitektoniko handietarako *starchitects* izenez ezagutzen diren maisuen sormenera jotzen da; neomodernismoa proiektu handietan aplikatzen, baina ez oso bereziak edo enblematikoak direnak, esaterako dorregintzan edo bulego handietan.

XX. mendeko lehen erdiko mugimendu modernoaren oinarrizko ezaugarri asko partekatzen ditu arkitektura neomodernoak. Biek uko egiten diete apaindurari, aplikatutako dekorazioei eta iragana imitatzeko nahita egindako ahaleginei. Eraikin berriak, modernoak bezala, funtzionaltasunean enfasia jarriz eta bolumetria monolitikoak dituen estetika soila bilatuz diseinatuta daude. Neomodernismoa jatorrizko modernismotik nabarmen bereizten da hirigintzara gerturatzen delako, XX. mendearen bigarren erdian mugimendu modernoak kritika gehien egin zituen eremua baita, eta 80ko hamarkadako New Urbanism edo Urbanismo Berriaren postulatuak hartzen ditu. Hiriak oinezkoentzat eta erabiltzaileentzat izan behar dita eta eraikinak integratuta egon behar dira.

Neomodernismoaren taldea
------------------------

Talde hau Guy Dennigek sortu zuen, 1997an, arte garaikide britainiarreko aniztasuna Estatuak diruz lagundutako arte erakundeek eta erakundeek mugatzen zuten premisarekin. Taldeak ez du estilo homogeneorik, baina pintura figuratibora bideratzen da. Beste kide batzuk hauek dira: Jim Butler, David Cobley, Emily Cole, Mark Demsteader, Guy Denning, Ian Francis, Juno Doran, Ghislaine Howard, Jamin, Maya Kulenovic, Mark Stephen Meadows, Antony Micallef, Motorboy, Carol Peace, Graeme Robbins, Harry Simmonds, Tom Wilmott, Franklin Torres, Kit Wise eta Claire Zakiewicz.

Adibideak
---------

* Beetham Tower Manchesteren, Erresuma Batuan.Beetham Tower Manchesteren, Erresuma Batuan.
* Varso eraikina Varsovian, Polonian.Varso eraikina Varsovian, Polonian.
* Pretoriako eraikin neomodernistak.Pretoriako eraikin neomodernistak.

Erreferentziak
--------------

1. ↑
2. ↑

Kanpo estekak
-------------

* **(Ingelesez)**:Talde Neomodernoaren manifestua.
* **(Ingelesez)**:Remodernismoaren Manifestua.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3271544

 |

* Wd Datuak: Q3271544
**Arktino Miletokoa** (grezieraz Ἀρκτῖνος Μιλήσιος) ospe handiko olerkari epiko greziar bat izan zen, tradizioaren arabera, lehen olinpiar jokoen garaian bizi izan zena, K.a. 775 eta K.a. 741 bitartean. Esaten denez, Homeroren ikaslea izan zen. Fanias Eresokoak, K.a. VII. mendean kokatu zuen, eta lehiaketa batean Leskes Pirrakoak garaitu zuela dio. Arktino, "olerkari zikliko" deritzonetako bat izan zen, eta Etiopida eta Troiako Arpilaketa idatzi zituen, Troiar Zikloa handitzen lagundu zutenak, eta, beharbada, *Naupactia* ere idatzi zuen.

Olerki hauek galdu egin dira, baina, lehenengo biak nolakoak izan ziren irudika dezakegu, *Crestomatia*ri esker (ziurrenik akatsen batengatik), V. mendeko neoplatondarra zen Proklori emana.

*Etiopida* (Αιθιοπις) bost liburutan, horrela, etiopiar erregea zen Memnonengatik deitzen da, nor, Hektor hil ondoren, troiarren aliatua izan zen. Prokloren arabera, olerki honek, Iliada amaitzen den narrazio saila jarraitzen du:

Pentesilea amazona gerrara doa troiarrei laguntzera. Bera, Ares eta traziar baten arreba-ahizpa da. Akilesek hiltzen du bera borrokan ari den bitartean, eta troiarrek lurperatu egiten dute. Akilesek Tersites hil zuen, lehenik eraso egin ziona eta Pentesileaganako maitasuna leporatu ziona.
*Etiopida*, Akilesen heriotza eta hiletarekin eta honen armengatik Ajax eta Odiseok izan zuten leiharekin amaitzen da

*Troiako Arpilaketa* edo *Iliupersis*ek, Troiako Zaldia, Sinon, Laokonte, hiriaren hartzea eta Ajax Oileok Kasandra bahitu izanagatik Atenearen haserreak eragindako greziarren alde egitearen gertaerak kontatzen ditu. Iliada Txikiak, ohi lehen aipaturiko Leskes Pirrakoari ematen zaiona, *Etiopida* eta *Iliupersis*en arteko narrazio espazioa bete zuen.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q554683
* **Identifikadoreak**
* WorldCat
* VIAF: 47152492
* GND: 102381216
* SUDOC: 190391642

 |

* Wd Datuak: Q554683
*Artikulu hau auzoari buruzkoa da; idazlea gaitzat duena beste hau da: «Aurelia Arkotxa»*

**Arkotxa** Zaratamoko (Bizkaia) iparraldean dagoen auzoa da, udalerriko populatuena dena alde handiz, %70a gutxi gora-behera.

Gaur egun 1.250 biztanle inguru ditu.

Mugakideak
----------

Basauri ipar-mendebaldean, Galdakao ipar-ekialdean eta Uriondo eta Larikano auzuneak hegoaldean mugakide ditu.

Kultura
-------

### Aste Santua

Arkotxako eliza.
Kultura ekitaldi ezaguna da Aste Santuan egindakoa: 150 pertsona inguruk parte hartzen dute, antzezte lanetan zein muntatze eta prestaketetan. Ostegun Santuaren arratsaldean Azken Afaria antzezten dute eta Ostiral goizean Ortuaren Otoitza, epaiketak eta *Viacrucis* delakoa. Orain dela 50 urte abiatu zuen ekimen hau Flavio Bujanda parrokoak Iragorriko San Bizente elizaren baitan eta Gazte-Kabi elkartearen bidez.

### Jaiak

Arkotxako jaiak ekainaren lehenengo asteburuan ospatzen dira.

Elkarteak
---------

Lehen aipatutako Gazte-Kabi elkarteaz gain, elizaren ingurukoa, beste bi aipatzekoak dira: Genero berdintasunaren alde lan egiten duen Enarria alde batetik, eta bestetik Txarrota Kultur Elkartea.

Ikus, gainera
-------------

* Nerbioi ibarra

Kanpo estekak
-------------

* **(Gaztelaniaz)**Zaratamoko udal webgunea
* Zaratamoko auzoen izenei buruzko informazioa Euskaltzaindiaren webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12254006
* **Identifikadoreak**
* WorldCat
* VIAF: 653148947895754950006
* **Hiztegiak eta entziklopediak**
* Lur: 00468/eu\_a\_4688/a4688

 |

* Wd Datuak: Q12254006


|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |
**Disidentzia errepublikzalea**, **errepublikazale arnegatzaileak**, **itunaren aurkako errepublikazaleak** edota **su-etenaren aurkako errepublikazaleak** (irlanderaz *poblachtach easaontach*; ingelesez *dissident republican*, *renegade republican*, *anti-Agreement republican* eta *anti-ceasefire republican*) Irlandan eta zehazkiago Ipar Irlandan, 1998ko Ostiral Santuko Hitzarmeneko bake baldintzak inolaz ere onartzen ez dituzten irlandar talde errepublikazaleek osatzen dute. Gaur egun oso talde txikiak eta babes sozial oso eskasa duten taldeak dira.

30 urte luzez iraun zuen Ipar Irlandako gatazkaren amaieran talde armatu errepublikazale handiena zen Behin-behineko Irlandako Armada Errepublikazalearen arma uztea ekarri zuen, baita loialista talde armatuen gehiengoarena ere. Sinn Féin alderdiak Ostiral Santuko Itunaren sinatzaileetako bat izanik, Bake Prozesuaren aldeko kanpainia politikoa burutu zuen. Halere, Ostiral Santuko Hitzarmenarekin bat ez zetorren gutxiengo bat ere azaleratu zen, bai errepublikazalearen nahiz loialisten artean, ondorioz eszizioak edo talde armatu askoz ere txikiagoak sortu ziren.

Disidentzia errepublikazaleren beste muturreko fenonemoa disidentzia loialista litzateke, alegia, Ostiral Santuko Hitzarmeneko bake baldintzak inolaz ere onartzen ez dituzten irlandar talde armatu loialistak.

Aurrekari historikoak
---------------------

Irlandako historian fenomeno hau ez da batere berria, 1922an eta askoz ere maila zabalagoan, Anglo-Irlandar Gerrari (1919-1921) amaiera eman zion Anglo-irlandar Itunak ere uhartearen banaketarekin ados ez zeuden errepublikazale disidentzia eragin, eta itunarekin ados eta Irlandako Estatu Askearen alde zeudenen eta itunaren eta uharte osoa barne legoken Irlandako Errepublika baten alde zeudenen arteko ondorengo Irlandako Gerra Zibila sorrarazi baitzuen, britainiarren aurkako independentzia gerra berak baina hildako gehiago sorrarazi zituen irlandarren arteko gerra zibila amaitzean lehenbizikoak garaile atera ziren. Honek gaur egun Ipar Irlandan nahiz Irlandako Errepublikako belaunaldi nahiz familietan sakonki errotua dagoen banaketa politiko eta soziala ekarri zuen, hori Fianna Fáil (usadioz banaketa itunarekin ados ez zeudenen ondorengoak) eta Fine Gael (usadioz banaketa itunarekin ados zeudenen ondorengoak) garbi ikus daiteke, biak ere XX. mendearen Sinn Féin alderdi historiko edo enbor beretik sortutako adar edo alderdiak.

Euren burua disidentetzat duten erakunde errepublikazaleak
----------------------------------------------------------

### Talde armatuak

* Benetako Irlandako Armada Errepublikazalea (Real IRA)
* Jarraipeneko Irlandako Armada Errepublikazalea (Continuity IRA)
* Óglaigh na hÉireann (Benetako IRA)

### Erakunde politikoak

* 32 Konderrien Burujabetzaren aldeko Higikundea
* Éirígí
* Batasunaren aldeko Sare Errepublikazalea
* Sinn Féin Errepublikazalea

Ikus gainera
------------

* Disidentzia leialista

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5282775

 |

* Wd Datuak: Q5282775
**Delaware konderria** (ingelesez: *Delaware County*) Ohioko konderri bat da, Ameriketako Estatu Batuetan. Hiriburua Delaware da. 2010eko zentsuaren arabera 174.214 biztanle zituen, Delaware kilometro koadroko azaleran.

Geografia
---------

Delaware konderriak 1.184,48 kilometro koadro ditu. Horietatik 36,86 ura dira. Beste 1.147,62 lurra dira. Biztanleria dentsitatea 147,08 da.

Demografia
----------

2010eko zentsoan bizi ziren 174.214 pertsonetatik 157.638 txuriak edo hispanoak dira. Horietatik *hispano edo latino* kategorian 3.669 dira. 5.756 beltzak edo afroamerikarrak. 216 amerikar natiboak ziren eta 47 Hawaii edo Pazifikoko irletako natiboak. 7.393 asiarrak ziren. *Bestelako arraza bat* kategorian 258 biztanle daude. Bukatzeko euren burua arraza bat baino gehiagotan 2.906 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q485524
* Commonscat Multimedia: Delaware County, Ohio

---

* **Identifikadoreak**
* WorldCat
* VIAF: 123199212
* LCCN: n83234247
* **Lekuak**
* OSM: 178339
* TGN: 1002329

 |

* Wd Datuak: Q485524
* Commonscat Multimedia: Delaware County, Ohio
**Didoera** edo **tsez hizkuntza** (*tseios mits*) Errusiar Federazioko Dagestan errepublikan erabiltzen den kaukasoar hizkuntza bat da. Dagestango Errepublikako hego-mendebaldeko muturrean, Andijskoje Kojsu ibaiaren goi ibilguan, Georgiako muga ondoan mintzatzen da.

Didoeraren hiztunak 15.000 dira iturri batzuen arabera, eta 7.000 inguru beste batzuen aburuz.

Didoerak beste hizkuntzen eragin handia izan du, esate baterako, avarerarena, georgierarena, turkierarena eta arabierarena, eta sobietar garaian errusieraren mailegu asko hartu zituen.

Dialektoak
----------

Didoera bi dialekto-multzotan bereizten da: bata, didoera bera eta bestea sagadera[erreferentzia behar]. Oro har, didoera bost dialektotan banaturik dago.

Egoera
------

Didoera ahozko hizkuntza denez familia artean berba egiteko erabiltzen da; beraz, eskoletan ez da irakasten. Eskoletan erabiltzen direnak,avarera eta errusiera dira, baina ez dago hizkuntza eskoletan irakasteko estandar idatzirik. Horregatik, gaur egun didoeraz idazteko estandar bat sortzeko ahaleginak egiten ari dira. Avaera hasierako mailetan eta errusiera goiko mailetan irakasteko erabiltzen dira. Avarera erabili izan dute didoera hiztunek, beste herriekin komunikatzeko. Idazteko, 1957ra arte arabiera eta errusiera erabiltzen zituzten, geroztik, ordea, avarera.

Gaur egun didoera galtzeko arrisku larrian dago, errusiera oso hedatuta dagoelako eta avareraren kultura historikoki asko zabaldu delako. 1993tik zirilikoan oinarritutako alfabeto bat dagoenez, noizean behin artikuluak argitaratzen dira hizkuntza honetan.

XIX. mende bukaeran eta XX.aren hasieran didoek, inguruko beste askok bezala, Otomandar Inperiorantz jo zuten. Gaur egun, Turkian eta Georgian didoeraren hiztun taldeak daude.

Erreferentziak
--------------

1. 1 2 3 4  Didoera Munduko Hizkuntzen Amaraunan
2. ↑  **(Ingelesez)** Didoera Ethnologuen

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q34033
* **Identifikadoreak**
* AAT: 300388226

 |

* Wd Datuak: Q34033
Marseillako arrada

*Artikulu hau badiari buruzkoa da; beste esanahietarako, ikus «Arrada (argipena)».*
**Arrada** itsasadar zabala eta aski itxia da, ontzientzat babesgarri ona gertatzen dena. Gune itxi bat da, itsasora irekitzen dena, badia edo golko bat baino estuagoa. Itsasorako irekidura oso estua bada, pasabideak itsasarte izena hartzen du. Bere hedaduragatik, ezin dugu estuarioarekin nahastu.

Deskribapena
------------

Erresaka-korronteetatik eta mareetatik babestuta, portutik kanpoko eremu gisa erabil daiteke, non ontziek helmugako portura sartzeko txandaren zain dauden bitartean aingura arrastatu edo galdu gabe arrazoizko segurtasunez ainguratu dezaketen. Modu artifizialean sor dezakete harri-lubeten edo dikeen bidez. Arrada naturalek babesa eskaintzen dute ekaitzen aurrean, eta, sarri, itsas base bezala erabiltzen dituzte. Arradak ez daude itxita, bere ainguraketa-eremua, itsasoko haizeetara irekita baitago.

Galeria
-------

* Singapurko arradaSingapurko arrada
* Texelko arrada, 1671. urteko margolanaTexelko arrada, 1671. urteko margolana
* Villefranche-sur-merreko arradaVillefranche-sur-merreko arrada
* AGIA ZONI III itsasontzia Pireoko arradanAGIA ZONI III itsasontzia Pireoko arradan
* Volvo Ocean Race 2012 Lorienteko arradanVolvo Ocean Race 2012 Lorienteko arradan
* Trondheimgo arrada, 1906Trondheimgo arrada, 1906
* Golden Fleece ontzia arrada batean anguratzen (Jack Spurling, 1929)*Golden Fleece* ontzia arrada batean anguratzen (Jack Spurling, 1929)

Arrada ospetsuak
----------------

Egungo portu asko hasieran arradak ziren (Fremantle, Rio de Janeiro, San Diego, San Francisco, Sydney). Hala era oraindik arrada natural asko daude:

* Tunisia Bizerta
* Frantzia Boulogne-sur-Mer (artifiziala)
* Frantzia Brest
* Ingalaterra Carrick Roads
* Frantzia Cherbourg (artifiziala)
* Suitza Geneva (Léman aintziran)
* Ameriketako Estatu Batuak Hampton Roads, Virginia
* Frantzia Lorient
* Japonia Nagasaki
* Frantzia Toulon
* Frantzia Villefranche-sur-Mer
* Eskozia Scapa Flow

Erreferentziak
--------------

1. ↑   Euskaltzaindia. *arrada.*  in: *Euskaltzaindiaren Hiztegia*..
2. ↑   **(Ingelesez)**  *Roadstead: Extensive Definition.* .
3. ↑   **(Ingelesez)**  *Port Construction and Rehabilitation.*  in: *United States Army technical manual, TM 5-360.*. Washington: Government Printing Office.
4. ↑   Walker, George K..  (2012). *Definitions for the Law of the Sea: Terms Not Defined by the 1982 Convention.*  Leiden: Martinus Nijhoff Publishers.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q913035
* Commonscat Multimedia: Roadsteads

---

 |

* Wd Datuak: Q913035
* Commonscat Multimedia: Roadsteads
"Nightmare", 1800, Nikolaj Abraham Abildgaard egilearen margolana.
*Le Grand Albert* (Ausgabe, 1755) grimorioa.
**Demonolo​gía** teologiaren adar bat non deabru eta haien harremanak ikertzen diren. Demonologia barruan hauen jatorria, haien izaera, sailkapenak, haien arteko hierarkia eta tipologia aztertzen da. Demonologian deabruak izaki errealak dira eta horrela aztertu daitezke. Angelologiak, bestetik, aingeruak eta espiritu onak aztertzen ditu.

Jatorria
--------

Kristautasunean deabruak eroritako aingeruak dira. Ikuspuntu horretatik, demonologia angeologiaren adar gisa har daiteke. Itun Zaharrean eta Itun Berrian deabrudun pertsonen adibideak jasotzen dira baina deabruaren tradizioa askoz zaharragoa da. Erdi Aroan grimorioek arrakasta handia izan zuten. Grimorioak edo "liburu beltzak" magiaren ezaguerak biltzen zituzten lanak ziren eta haietan, beste gaien artean, deabruekiko harremanek garrantzi handia zuten: nola deitu, haien laguntza lortzeko bideak, nola uxatu... Mendebaldeko kristautasunaren grimorio garrantzitsuena *Malleus Maleficarum* (1486) izan zen; liburua bi inkisidorek idatzi zuten, Jakob Sprenger eta Heinrich Kramer, eta haren helburua sorginkeria azaltzea zen. Liburu hau satanismoa ulertzeko ezinbesteko lana izan zen eta hiru mendetan sorginen aurkako sorginen ehizean oinarrizko eskuliburua izan zen.

Erreferentziak
--------------

1. ↑

Ikus, gainera
-------------

* Deabru
* Demonizazio
* *Malleus Maleficarum*
* Angelologia

Kanpo estekak
-------------

* **(Frantsesez)**:*Des possédées en Normandie*.[*Betiko hautsitako esteka*]
* **(Gaztelaniaz)**:Demonologia Eliza Katolikoaren arabera.
* **(Italieraz)**:Deabruari buruzko Frantzizko Aitasantuaren iritzia. Azpitituluak.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q323996
* Commonscat Multimedia: Demonology

---

* **Identifikadoreak**
* BNF: 11938876v (data)
* GND: 4148740-0
* LCCN: sh85036663
* NKC: ph119689
* **Hiztegiak eta entziklopediak**
* Britannica: url

 |

* Wd Datuak: Q323996
* Commonscat Multimedia: Demonology
|  |  |  |
| --- | --- | --- |
| 

|  |  |
| --- | --- |
| Inguruarekin paraleloa | 45º biratuta |

 |
| 

Aldaketak proportzioaren arabera|  2: 1  |  3: 1  | > ~ 6,6: 1  |

 |

**Arrain-hezur** lauzadura (ingelesez ***herringbone pattern*** izenez ezaguna) laukizuzen bateko zoladuran jartzen den eredu mota bat da eta arrainen hezurduraren antza duelako hartzen du arrain-hezur izena.

Irudia lerro labur eta paraleloz osatuta dago eta errenkada bakoitzeko lerroek parean dutenen lerroen simetrian agertzen dira.

Lauzadurak laukizuzenak edo paralelogramoak izan daitezke. Orokorrean aldeen luzera-erlazioak 2: 1 eta, batzuetan, 3: 1 izan ohi dira, baina ez du proportzio erregularrik eta zehatzik izan behar.

Arrain-hezur ereduak pgg taldeko horma motaren simetria du, baina, esaterako, oihalgintzan, lerro bakoitzaren kolorea ez du simetria gorde behar.

Erabilera asko ditu, adibidez: paper pintuetan, mosaikoetan, oihalen diseinuetan, segurtasun-marketan, bitxietan, eskulturagintzan, igeltserotzan, zoladuretan eta beste hainbat arlotan.

Adibideak
---------

|  |  |  |  |
| --- | --- | --- | --- |
|  |  |  |  |
| Egiptoko zerriak arrain-hezurrezko patroia bi kolore desberdinekin | Salzburgoko zoladura, Austria | Espaloia, Hungaria |

Lotutako teselatuak
-------------------

Teselatu geometriko modura, **arrain-hezurra** teselatu hexagonal erregularraren berdina da. Hau errez nabari daiteke angeluzuzen blokeak apur bat desitxuratuta badaude.

|  |  |  |
| --- | --- | --- |
| Paralelogramak deskribatzea | Distortzio hexagonala | Baldosa hexagonala |

Erreferentziak
--------------

* Grünbaum, Branko; Shephard, GC (1987). Grünbaum, Branko ; Shephard, GC (1987). Teilatuak eta patroiak. WH Freeman eta konpainia. ISBN   0-7167-1193-1. Grünbaum, Branko ; Shephard, GC (1987). Teilatuak eta patroiak. WH Freeman eta konpainia. ISBN   0-7167-1193-1. (476 orrialdea, Teilak poligonoak, # 19 of 56 motako diedro poligonalen laukizuzen arabera)
* www.britannica.com

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q626958
* Commonscat Multimedia: Herringbone patterns

---

* **Identifikadoreak**
* AAT: 300010138

 |

* Wd Datuak: Q626958
* Commonscat Multimedia: Herringbone patterns
Ohar medikoaOhar medikoa **Oharra: Wikipediak ez du mediku aholkurik ematen**. *Tratamendua behar duzula uste baduzu, jo ezazu sendagilearengana.*  

**Inpetigoa** estreptokokoek eta estafilokokoek sortzen duten larruazaleko gaixotasun kutsakorra da, batez ere umeek pairatzen dutena. Babak eta besikulak agertzen dira larruazalean, gero zarakar bihurtzen direnak. Gaitzak ez ditu orbain iraunkorrak uzten, epidermisaren goiko zelulak besterik ez baitu kaltetzen.

Etiologia
---------

Bi bakterio izan daitezke inpetigoaren sortzaileak: Streptococcus pyogenes (A taldeko estreptokoko patogenoa) eta Staphylococcus aureus. Bigarren honek lehenengoak baino kasu gehiago eragiten ditu.

Umeen artean erraz kutsatzen da fomite edo kontaktu zuzenaren bidez. Agertzen diren babek gorputzean zehar zabaltzeko joera handia dute.

Sintoma klinikoak
-----------------

Inpetigoa larruazaleko edozein tokitan ager daiteke, baina ohikoagoa da aurpegian, besoetan eta hanketan. Infektatutako tokian gorritasuna, azkura eta babak agertzen dira, erraz puskatzen direnak. Puskatzerakoan likido gardena edo zornetsua darie, mikrobio sortzailearen arabera (Staphylococcus aureus-ek zornea sortzen du, adibidez). Likido horrek erraz kutsatzen du gaitza.

Likidoa galtzerakoan babak lehortu eta zarakarrak bilakatzen dira, ezti kolorekoak.

Ondo tratatzen ez denean konplikazio larriak azal daitezke: glomerulonefritis posestreptokozikoa, esaterako, giltzurrun-gutxiegitasuna eragiten duena. Hala ere, konplikazio hau urria izaten da.

Tratamendua
-----------

Sintomak aztertzean egiten da gaitzaren diagnostikoa. Kasu gutxitan beharrezkoa da lagina hartzea babetatik, bakteriar-kultura bat egiteko.

Tratamendua antibiotikoen erabileran datza, era topikoan (kasu gehienetan) edo aho-bidetik. Bazitrazina eta mupirozina dira erabilienak. Erantzuna ona eta azkarra da kasu gehienetan.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q28971
* Commonscat Multimedia: Impetigo

---

* **Hiztegiak eta entziklopediak**
* Britannica: url
* **Medikuntzako identifikadoreak**
* DOID: DOID:8504
* CIE-10: L01
* CIE-9: 684
* ICPC-2: S84
* DiseasesDB: 6753
* MedlinePlus: 000860
* eMedicine: 965254
* MeSH: D007169

 |

* Wd Datuak: Q28971
* Commonscat Multimedia: Impetigo
**Den Dreef Stadion** **King, Power at Den Dreef Stadion** ere deitua babesletza arrazoiengatik, Belgikako Lovaina hiriko *Heverlee* auzoan dagoen futbol-estadio bat da. Jupiler Pro League-ko Oud-Heverlee Leuven futbol-taldearen egoitza da eta Belgikako Emakumeen Futbol Selekzioaren eta Belgikako 20 urtez azpiko Futbol Selekzioaren etxeko partidak ere antolatzen ditu, gaur egun estadioak 10.200 ikusleren edukiera du. 

1960az geroztik zegoen jatorrizko esparrua bizikletentzako pista gisa erabili zen denbora luzez; 2002an estadioa erabat berreraiki zuten, hutsetik eraikitako hiru harmaila estalirekin, eta futbola egiteko estadio esklusiboa bihurtu zen. Harmaila nagusi handienak bi maila ditu, eta gainerako harmailak hasieran maila bakarrekoak ziren.

2017ko maiatzean, King Power Thailandiako zergarik gabeko denden enpresa klubaren jabe berria bihurtu zen. Urte horretako abuztuaren hasieran jakin zen klubaren jabe berriak bere izena ere eman ziola estadioari hurrengo hiru urteetan, instalazioak *King Power at Den Dreef Stadion* izena hartu zuen. Enpresa taldeak Leicester City ingeles klubaren jabea ere bada, bere estadioa King Power Stadium deitzen duena.

2020ko azaroan, Belgikako selekzioak hiru partida jokatu zituen *Den Dreef*-en, lehenik Suitzaren aurkako lagunarteko partida eta gero UEFA Nations Leaguerako baliozko bi partida, Ingalaterraren aurka (2-0 irabazi) eta Danimarkaren aurka (4-2 irabazi). Baudouin erregea estadioa ohi bezala ez erabiltzeko arrazoia, COVID-19 pandemiaren ondorioz, partida horiek ikuslerik gabe jokatzeko eskakizuna izan zen.

Erreferentziak
--------------

1. ↑   «Den Dreef Stadion» *soccerway.com*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q301760

 |

* Wd Datuak: Q301760
**Arkansas konderria** (ingelesez: *Arkansas County*) Arkansasko konderri bat da, Ameriketako Estatu Batuetan. Hiriburua De Witt, De Witt, Stuttgart da. 2010eko zentsuaren arabera 19.019 biztanle zituen, Arkansas kilometro koadroko azaleran.

Geografia
---------

Arkansas konderriak 2.677,4 kilometro koadro ditu. Horietatik 116,5 ura dira. Beste 2.560,9 lurra dira. Biztanleria dentsitatea 0,14 da.

Demografia
----------

2010eko zentsoan bizi ziren 19.019 pertsonetatik 14.024 txuriak edo hispanoak dira. Horietatik *hispano edo latino* kategorian 513 dira. 4.634 beltzak edo afroamerikarrak. 31 amerikar natiboak ziren eta 2 Hawaii edo Pazifikoko irletako natiboak. 92 asiarrak ziren. *Bestelako arraza bat* kategorian 11 biztanle daude. Bukatzeko euren burua arraza bat baino gehiagotan 225 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q61414
* Commonscat Multimedia: Arkansas County, Arkansas

---

* **Identifikadoreak**
* WorldCat
* VIAF: 146574838
* ISNI: 0000 0004 0646 1000
* LCCN: n80008505
* NARA: 10038446
* **Lekuak**
* OSM: 1826570
* TGN: 2000105

 |

* Wd Datuak: Q61414
* Commonscat Multimedia: Arkansas County, Arkansas
**Demodex folliculorum** gizakiaren ile-folikuluetan bizi den akaro mikroskopikoa da. Eskuarki aurpegian dago: sudurrean, bekokian, masailean, betileetan eta kokotsean. Zizare itxura du eta gehienetan ez da kaltegarria, komentsal bezala jarduten baitu (larruazalaren jariakinez eta zelula hilez elikatzen da) 

0,4-1 mm-ko luzera du eta bere gorputzak burua, toraxa eta abdomena ditu. Toraxean lau pare hanka daude, atzaparren antzeko egiturak dituztenak, ostalariaren ile-folikuluei eusteko balio dutenak.

18-24 egunetako bizi-zikloa du. Emeek 25 arrautz inguru jartzen dituzte, eta horietatik larbak sortuko dira.

Gizaki guztiengan daude eta ez dute aparteko kalterik sortzen. Gaztaroan haien kopurua igo daiteke, larruazaleko zelulek koipe eta sebo gehiago ekoizten dituztelako. Kasu gutxi batzuetan, gehiegi hazten direnean, kaltegarri bihur daitezke eta larruazaleko patologia batzuk sortu (blefaritisa eta akne arrosa, besteak beste).

Erreferentziak
--------------

1. ↑   Lacey, N; Ní Raghallaigh, S; Powell, FC (2011) Demodex Mites – Commensals, Parasites or Mutualistic Organisms Dermatology. 222 (2): 128–30
2. ↑   Albert M. Kligman & Michael S. Christensen.; Christensen (2011). "Demodex folliculorum: requirements for understanding its role in human skin disease". Journal of Investigative Dermatology 131 (1): 8–1

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4171774
* Commonscat Multimedia: Demodex folliculorum

---

* **Datu taxonomikoak**
* BOLD: 506349
* Catalogue of Life: 419187
* CONABIO: 42968ARTROB501212
* Dyntaxa: 6007650
* EOL: 52224855
* GBIF: 2131821
* NCBI: 481310

 |

* Wd Datuak: Q4171774
* Commonscat Multimedia: Demodex folliculorum
**Arkalojori** (grezieraz: Αρκαλοχώρι) Kreta uhartean dagoen Greziako herri eta udal unitate bat da. Heraklion unitate erregionalean dago, eta Minoa Pediada udalerrian. 2011n udal unitateak 10.476 biztanle zituen, herriak, berriz, 4.313 biztanle zituen.

Arkalojoriko haitzuloa
----------------------

 Arkalojoriko haitzuloan aurkitutako urrezko aizkora bikoitz batzuk, Heraklion Arkeologia Museoan.
 Arkalojoriko haitzuloan aurkitutako zilarrezko aizkora bikoitz batzuk, Heraklion Arkeologia Museoan.
Arkalojoriko lurraldean, Galatasko jauregiaren aztarnetatik 4 km ingurura, aztarna minoiko garrantzitsuak aurkitu diren haitzulo bat dago. 30 m inguruko luzera duen kobazuloa da, lurrikara baten ondorioz agian, garai minoikoaren amaieran zati bat erori zen, eta horri esker aurkikuntza batzuk kontserbatu ahal izan dira indusketek argira atera arte.

Haitzuloaren ikerketa goiztiarra Iosif Hatzidakisek egin zuen, baina guztiz estali zuten indusketa nagusiak Spyridon Marinatosek zuzendu zituen 1934 inguruan.

Aurkikuntzen artean, urrezko, zilarrezko eta brontzezko objektu ugari nabarmentzen dira, hala nola, labanak, ezpatak eta aizkora bikoitzak. Azpimarratzekoa da aizkora bikoitz horietatik hiruk inskripzioak dituztela: horietako bik A linealeko zeinuak dituzte, transkripzio fonetikoa I-Da-Ma-Te duen hitza duena. Beste aizkora bikoitz batean Festoko diskokoekin lotu diren karaktere sorta bat dago. 

Aztarnategiko aurkikuntzen arabera, kobazulo honek jainko gerlari baten gurtza-leku izan nahi zuela uste da. Haitzuloa Kretako labirinto mitikoarekin identifikatu zitekeela ere iradoki izan da, "labirinto" izena (grezieraz, λαβύρινθος) "labrys" (grezieraz, λάβρυς) aizkora bikoitzak izendatzeko erabiltzen den izenarekin lotzen zelako.

Erreferentziak
--------------

1. ↑  *The Arkalokhori Axe Inscription in Relation to the Diskos of Phaistos Text*, en *Anistoriton*, vol. 11 (2008-2009) **(Ingelesez)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2283009
* Commonscat Multimedia: Arkalochori

---

 |

* Wd Datuak: Q2283009
* Commonscat Multimedia: Arkalochori
Arragoa *terminoaren beste esanahi batzuen berri izateko, ikus: «Arragoa (argipena)»*
Adreiluzko arragoak, Sopuerta, Bizkaia.
**Arragoa** siderita (FeCO3) kiskaltzeko labea da.

Historia
--------

Burdina oxidotan aberatsak ziren mineralak agortu zirenean, sakonagoko galeria eta zainetan lortutako burdina karbonatoa (siderita) erabili behar izan zuten burdina ekoizteko. Euskal Herrian minerala kiskaltzeko labe hauetako asko daude meatzeetan bertan. Bi helbururekin kiskaltzen zuten minerala arragoetan: mearen metal-legea handitzeko, ezpurutasunak errez, eta garraioa errazteko, pisua murrizten baitzen.

Erreferentziak
--------------

* Artikulu honen edukiaren zati bat *Euskal Herri Enblematikoa* entziklopediako *Burdinolaren historia* liburutik txertatu zen 2020-11-7 egunean. Egile-eskubideen jabeak, Eusko Jaurlaritzak, liburu hori eta entziklopedia horretako beste zenbait Creative Commons Aitortu 3.0 Espainia lizentziarekin argitaratu ditu, Open Data Euskadi webgunean.

1. ↑   Gutiérrez Martín de Vidales, Aurelio. *Arragoak, hornos de calcinación.*  oroimena.bera.eus (Noiz kontsultatua: 2020-11-7).

Ikus gainera
------------

* Aizpeako meategiak

Kanpo estekak
-------------
**Dorthonion**, Tolkienen legendarium ospetsuan, lurralde garai basotsu bat da, pinuz estalia, Beleriandeko iparraldeko mugetan dagoena. Ekialdeko muga bezala, Agloneko pasabideak banandutako Himringeko muinoak ditu, bere mendebaldeko muga, Mendi Inguratzaileak dira, iparraldean Ard-Galen, eta, hegoaldean, Nan Dungorteb eskualde osoa.

Bere izenak, ***Pinu Lurraldeak*** esan nahi du, zuhaitz hau baitzen nagusi, garaiera altuetara zuen egokitze bereziagatik. Orkoen inbasioaren ondoren, Dagor Bragollach izeneko gerran, lurralde hori, **Taur-nu-Fuin** edo ***Gaupeko Basoa*** deitzera pasa zen, hortik aurrera, Melkorren zerbitzariek domeinatu baitzuten.

Dorthonion, Finarfinen seme ziren Angrod eta Aegnorri eman zitzaien, eta euren anaia Finroden basailuak ziren, Nargothrondeko jauna zena; bere kokpaen estrategikoagatik, Ard-Galeneko lautada zaintzen zuen iparraldean.

### Ladros

Ladros, Dorthonionen iparrekialdeko muturrean zegoen eskualde bat zen, feudo bezala, Fingolfinek Bëorren herriko gizakiei eman ziena, bereziki Boromirri, Fingolfinek asko estimatzen zuena. Ard-Galeneko lurraldearekin eskualde mugakidea zenez, Ladros, zaintza gune estrategiko bat zen, eta lan hori egin zuten Bëorren etxeko gizakiek.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2014805

 |

* Wd Datuak: Q2014805
Discovery espedizioa britainiarrek Antartikan XX. mendean egin zuten lehena izan zen.
**1901-1904ko britainiar espedizio antartikoa** (**Discovery espedizioa** bezala ere ezaguna) XX. mendeko lehen britainiar espedizio ofiziala Antartikan izan zen, James Clark Ross-ek 1839tik 1843ra egindako bidaien ondoren. Royal Society eta Royal Geographical Society (RGS) erakundeetako ordezkariek osatutako batzorde batek antolatu zuen, eta helburutzat ikerketa zientifikoa eta esplorazio geografikoa zituen, garai hartan, "kontinente bat oraindik esploratzeko" zegoena. Espedizioan parte hartu zuten esploratzaile gehienak "Antartikako garai heroikoaren" pertsona famatu garrantzitsutzat hartuak izan ziren, eta horien artean Robert Falcon Scott (espedizioko burua), Ernest Shackleton, Edward Adrian Wilson, Frank Wild, Tom Crean eta William Lashly nabarmendu ziren. Espedizioaren itsasontzia, RRS Discovery, berariaz eraiki zen Antartikako ingurunean jarduteko eta Ingalaterran egin zen masta hirukoitzeko azken egurrezko itsasontzia izan zen.

Bere aurkikuntza zientifikoek eragin handia izan zuten geologian, McMurdoko haran lehorrak aurkitzearekin, zoologian, Crozier lurmuturrean pinguino enperadoreen kolonia aurkitzearekin eta biologian, meteorologian eta magnetismoan. Balentria geografikoei dagokionez, Eduardo VII.aren penintsularen eta goi-ordoki antartikoaren aurkikuntzak nabarmentzen ziren, azken hau Mendi Transantartikoen ibilbidea jarraituz. Hala ere, espedizioak ez zuen Hegoburura iristeko ahalegina egin, nahiz eta hegoalderako posizio maximoa —Farthest South— lortu zuten, 82º 12'-ko latitudean. 

Geroko espedizioen aitzindaritzat jotzen denez, britainiar espedizio antartikoa eskualde antartikoko britainiar esplorazioen historiako mugarri bat izan zen. Behin amaituta, arrakasta handikotzat katalogatu egin zuten, nahiz eta gero, *Discovery* ontzia eta bere tripulazioa izotzetik eskatzeko misio garestiagatik. eta bere lorpen batzuen egiazkotasunagatik eztabaidan jarri zuten. Zenbait zientzialariek ondorioztatu dute proiektuaren hutsegite nagusia teknika hobeak erabiltzeko ezintasuna izan zela eta, beraz, bidaia polar eraginkorra lortzeko, funtsean eskiak eta txakurrak maneiatzea, hurrengo espedizio britainiarretan jarraituko zuen gabezia Antartikako "garai heroikoan" zehar.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1031706
* Commonscat Multimedia: Discovery Expedition

---

* **Identifikadoreak**
* WorldCat
* VIAF: 168475304
* GND: 10356991-1
* LCCN: n50065489
* **Hiztegiak eta entziklopediak**
* Britannica: url

 |

* Wd Datuak: Q1031706
* Commonscat Multimedia: Discovery Expedition
**Dessau-Roßlau** Alemaniako Saxonia-Anhalt estatuan dagoen hiri bat da. Berez hiri hau, 2007an Dessau hiria eta Roßlau udalerria elkartzetik sortua da. Leku honetan Elba eta Mulde ibaiek bat egiten dute. 2010eko erroldaren arabera hiriak 86.906 biztanle zituen. Hiria bi aldiz izendatua izan da Gizateriaren Ondare, Bauhaus mugimenduagatik eta Wörlitz lorategiengatik.

Historia
--------

Dessauren lehenengo aipamena 1213koa da, Roßlaurena 1215ekoa. Anhalteko printzerria 1570an eratu zen arte Dessauk ez zuen garrantzia berezirik izan. Orduan printzerriko hiriburu bihurtu zen. 1603an Anhalt desegin bazen ere Dessauk hiri garrantzitsua izaten jarraitu zuen eta Anhalteko Dukerria 1863an berriz eratzean Dessau izendatu zuten hiriburu.

XIX mendean hiri industriala bihurtu zen. 1925ean Walter Gropius arkitektua Weimarretik bidali zutenean (kontserbadoreek ez baitzuten bere diseinu berritzailea gustuko) Dessaura etorri ziren eta bertan Bauhaus arkitektura iraultzailea abiarazi zuten. Naziek 1932an eskola itxi eta Berlinera alde egin zuen Gropiusek.

Bigarren Mundu Gerrako bonbaketek hiria erabat suntsitu zuten. Estatubatuarrak jabetu ziren hiriaz baina Sobietarren okupazio eremuan gelditu zenez Ekialdeko Alemaniaren parte bihurtu zen. Hiriaren berreraikuntza hormigoiz egin zen eta Ekialdeko Alemaniako industriagune garrantzitsua bihurtu zen. 1990eko Alemaniaren bateratzearen ondoren, eraikin historikoak zaharberritzen hasi ziren.

Ondasun nabarmenak
------------------

Dessau-Roßlauko bi elementu Gizateriaren Ondare bihurtu ditu UNESCOk:

* Bauhaus arte mugimendua (Weimarrekin batera)
* Dessau-Wörlitz lorategia

Hiritar ezagunak
----------------

* Kurt Weill (1900-1950), musikagilea

Iruditegia
----------

* Bauhaus eraikina.Bauhaus eraikina.
* Udaletxea eta Markplatz enparantzaren aireko ikuspegia.Udaletxea eta Markplatz enparantzaren aireko ikuspegia.
* Mausoleoa.Mausoleoa.
* Anhaltisches antzokia.Anhaltisches antzokia.

Hiri senidetuak
---------------

Dessau-Roßlau ondorengo hiriekin senidetuta dago:

|  |  |
| --- | --- |
| * Argenteuil (Val-d'Oise) (Frantzia) (1959)
* Klagenfurt (Austria) (1971)
* Ludwigshafen (Alemania) (1988)
* Ibbenbüren (Alemania) (1990)
 | * Gliwice (Polonia) (1992)
* Nemenčinė (Lituania) (1995)
* Roudnice nad Labem (Txekia) (2004)
 |

Demografia
----------

Grafiko hau ezin da une honetan ikusi, software arazo bat dela eta. Lanean ari gara ahalik eta lasterren grafikoak berriro erakutsi ahal izateko.
Ikus jatorrizko Wikidatako eskaera eta iturriak.

Kanpo estekak
-------------

* Dessau-Roßlau hiriko udal webgunea **(Alemanez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3828
* Commonscat Multimedia: Dessau-Roßlau

---

* **Identifikadoreak**
* WorldCat
* VIAF: 247867186
* ISNI: 0000 0004 0479 4362
* GND: 7576656-5
* SUDOC: 161682979
* **Lekuak**
* OSM: 62526

 |

* Wd Datuak: Q3828
* Commonscat Multimedia: Dessau-Roßlau


|  |  |  |
| --- | --- | --- |
|  | Saxonia-Anhalt estatuko hiriak |  |
|  Dessau-Roßlau •  Halle (Saxonia-Anhalt) •  Magdeburg |
Joseba Amunarriz, Ama Guadalupekoaren txopan.
**Ioseba Amunarriz Goikoetxea** (Hondarribia, 1978ko irailaren 25a) traineru estropadetako patroi onenetakoa da, Kontxako 5 Bandera, hiru TKE Liga eta bi Espainiako Txapelketa irabazi ditu besteak beste, guztiak Hondarribia Arraun Elkartearekin.

Kirol ibilbidea
---------------

1991ean sartu zen Hondarribiako elkartean eta 1993rako jadanik Hondarribiako B traineruaren patroia zen. Ia hamarkada bat eman zuen bertan eta makina bat bandera eskuratu zituen. Bereziki onak izan ziren 1997 urtea, zazpi estropada irabaziz, eta 1999 urtea, Euskal B Ligako txapeldun gelditu baitziren.

2002an patroi titularra zen Aitor Carrillo Oriora joan zen eta Joseba Amunarriz bihurtu zen traineru handiaren patroi. Urte hartan bertan Mikel Orbañanos entrenatzaile oriotarra fitxatu zuen Elkarteak. 2004an Euskadiko Txapelketa irabazi zuen eta Hondarribiaren "urrezko aro" berri bat iritsi zen, 2005eko Kontxako Banderak eta 2006ko Ligak biribildu zutena. Ordutik aurrera maila bikaina mantendu du traineruak eta 2013an berriz lortu du Kontxako Bandera irabaztea eta 2014an TKE Liga berria.

Joseba Amunarriz hiru aldiz aukeratu dute TKE Ligako patroirik onena, 2009, 2012 eta 2017an. 2018 eta 2019an Kontxako Bandera eta Euskadiko Txapelketa berriak irabazi ditu.

Palmaresa
---------

* Kontxako Banderak (5): 2005, 2013, 2018, 2019 eta 2020.
* Espainiako Traineru Txapelketak (2): 2012 eta 2016.
* TKE Ligak (3): 2006, 2014 eta 2019.
	+ patroi onenaren saria (3): 2009, 2012, 2017
* Euskadiko Traineru Txapelketak (7): 2004, 2005, 2006, 2016, 2018, 2019 eta 2021.
* Bandera nagusiak:
	+ El Corte Ingles Bandera (4): 2004, 2006, 2012 eta 2018.
	+ Zarauzko Ikurrina (5): 2015, 2018, 2019, 2020 eta 2021.

Erreferenztiak
--------------

1. ↑    Iribar, Mikel O.. «Zapore bera du» *Berria* (Noiz kontsultatua: 2022-08-21).
2. ↑    «Eusko Label Liga de traineras: Ioseba Amunarriz, CaixaBank Patroi Onena» *www.euskolabelliga.com* (Noiz kontsultatua: 2022-08-21).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16517848

 |

* Wd Datuak: Q16517848
**Appanoose konderria** (ingelesez: *Appanoose County*) Iowako konderri bat da, Ameriketako Estatu Batuetan. Hiriburua Centerville da. 2010eko zentsuaren arabera 12.887 biztanle zituen, Appanoose kilometro koadroko azaleran.

Geografia
---------

Appanoose konderriak 1.337,07 kilometro koadro ditu. Horietatik 49,08 ura dira. Beste 1.287,98 lurra dira. Biztanleria dentsitatea 9,64 da.

Demografia
----------

2010eko zentsoan bizi ziren 12.887 pertsonetatik 12.651 txuriak edo hispanoak dira. Horietatik *hispano edo latino* kategorian 181 dira. 55 beltzak edo afroamerikarrak. 30 amerikar natiboak ziren eta 0 Hawaii edo Pazifikoko irletako natiboak. 35 asiarrak ziren. *Bestelako arraza bat* kategorian 2 biztanle daude. Bukatzeko euren burua arraza bat baino gehiagotan 114 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q111921
* Commonscat Multimedia: Appanoose County, Iowa

---

* **Identifikadoreak**
* WorldCat
* VIAF: 154781236
* LCCN: n81095272
* NARA: 10046812
* **Lekuak**
* OSM: 1790069
* TGN: 7019177

 |

* Wd Datuak: Q111921
* Commonscat Multimedia: Appanoose County, Iowa
**Appeal to Reason** Rise Against musika talde estatubatuarraren 5. diska da. Interscope Records enpresaren bitartez atera zen merkatura.2008-ko urtarrilean atera zen The Sufferer & the Witness argitaratu ondoren. Orain dagoen gitarjolearen, Zach Blair, lehenengo diska da.

Diska hau taldearen diska exitosoena izan da. Billboard 200-ko 3. postuan debutatu zuen. Gainera, CRIA-ren platino diska eta RIAA-ren urrezko diska irabazi zutten diska honekin.

Diska honetatik Re-Education(Through Labor), Audience of one eta Savior abestiak atera ziren abesti bakun bezala.

Jasotzea eta salmentak
----------------------

Orokorrean Appeal to Reason kritika onak jaso zituen. Metacritic %65-ko balorazioa eman zion, Chris Fallon, AbsolutePunk.net-eko partaidea 8,2/10 bat jarri zion. Rolling Stone aldizkariak balorazio onak eman zizkion baita ere.

Hala ere, kritika negatiboak ere jaso zituen. Entertaiment Weekly eta PopMatters kritika negatiboak eman zion, bigarren honek 5/10 eman ziolarik.

Diskaren abestiak
-----------------

| Kantu Zerrenda |
| --- |
| Znbk. | Izenburua | Iraupena |
| 1. | "Collapse (Post- Amerika)"   | 3:14 |
| 2. | "Long Forgotten Sons"   | 4:01 |
| 3. | "Re-Education(Through Labor)"   | 3:42 |
| 4. | "The Dirt Whispered"   | 3:09 |
| 5. | "Kotov Syndrome"   | 3:05 |
| 6. | "From Heads Unworthy"   | 3:42 |
| 7. | "The Strengh Go On"   | 3:27 |
| 8. | "Audience of One"   | 4:05 |
| 9. | "Entertaiment"   | 3:34 |
| 10. | "Hero of War"   | 4:13 |
| 11. | "Savior"   | 4:02 |
| 12. | "Hairline Fracture"   | 4:03 |
| 13. | "Whereabouts Unknown"   | 4:03 |
| **Iraupen totala:** | **42:46** |

Kanpo Loturak
-------------

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q620727

 |

* Wd Datuak: Q620727
Holanda (hau da, Ipar eta Hego Holanda probintziak), Herbehereetako probintzia mapan.
**Holanda** Herbehereetako mendebaldeko eskualde bat da, gaur egun bi probintziak osatua: Ipar Holanda eta Hego Holanda probintziek, alegia. Holandan daude Herbehereetako hiru hiri handienak: Amsterdam, Herbehereetako hiriburua; Haga, Herbehereetako Gobernuaren egoitza; eta Rotterdam, Europako porturik handiena dagoen hiria.

*Holanda* toponimoa, munduko hainbat hizkuntzatan, maiz erabiltzen da Herbehere osoak izendatzeko ere, Holanda baita aspaldidanik Herbehereen lurralde osoko eskualde jendetsuena, boteretsuena eta aberatsena. Erabilera hori ez dute gogoko herbeheretar askok; bereziki, Holandaz kanpoko Herbehereetako eskualdeetako biztanleek.

X. mendetik XVI.eraino, Holanda eskualde politiko bateratua zen, Holandako kondeek gobernatutako konderria. XVII. menderako, itsas eta ekonomia arloetako potentzia bat bilakatua zen Holanda, eta nagusi zen Zazpi Herbehere Batuen Errepublikako gainerako probintzien gainean.

Erreferentziak
--------------

1. ↑  «Holland or the Netherlands?», Herbehereetako Kanpo Arazoetarako Ministerioa.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q102911
* Commonscat Multimedia: Holland

---

* **Identifikadoreak**
* GND: 4133959-9
* **Lekuak**
* TGN: 1003759

 |

* Wd Datuak: Q102911
* Commonscat Multimedia: Holland
**Discovery Channel** EEBBko kable bidezko telebista katea bat da, Discovery Communications konpainiaren jabetzakoa. Bertako saioak aisia, kultura eta hezkuntzaren ingurukoak dira, mundu osoan zehar tokian-tokiko ordaindutako telebista kateen bidez hedatzen delarik. Naguziki zientzia eta naturaren inguruko saioak nahiz dokumentalak izateagatik ezaguna da, beste gaietako saioak ere badituelarik.

Lehenbiziko aldiz EEBBtan 1985eko ekainaren 17an aireratu zen.

Mundua
------

Discovery Channel telebista kateak 160 herrialdeetan ikusi ahal da, bere seinalea 450 milioi etxebizitzetara iristen delarik. Hauetako herrialde askotan, Discovery Channel katea satelite bidezko plataforma digitaletan ikusgai dago, jatorriz ingelesez aireratzen da baina aipatutako herrialde hauetan hizkuntza ezberdinetan nahiz azpitituluekin ere ikus daiteke (hizkuntza horien artean honako hauek daude: gaztelania, alemana, italiera, daniera, portugesa, greziera, poloniera, hungariera, errumaniera eta hindia).

Merkatua eta markak
-------------------

2004ko Frantziako Tourran Discovery Channel konpainiak 2005an Discovery Channel Pro Cycling Team txirrindularitza taldea babestuko zuela iragarri zuen, bertan Lance Armstrong txirrindularia zegoelarik.

Bestalde, Discovery Channel kateak eta Lowell Behatokiak Discovery Channel Telescope teleskopioa eraiki dute.

Saioak
------

* American Chopper
* Chop Shop: London Garage
* Man vs. Wild
* Fast N' Loud

Kanpo estekak
-------------

* Discovery Channel katearen webgunea **(Ingelesez)**
* Discovery Channel katearen denda **(Ingelesez)**
* Discovery Channelen Youtubeko katea ikusgai **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q43404
* Commonscat Multimedia: Discovery Channel

---

* **Identifikadoreak**
* Open Library: OL2770422A
* **Hiztegiak eta entziklopediak**
* Britannica: url

 |

* Wd Datuak: Q43404
* Commonscat Multimedia: Discovery Channel
Silexetik harrizko tresna bat egiteko prozesua, bideoan.
**Industria litikoa** edo **teknologia litikoa** harrizko tresnen edo erreminten sorrera da, izan arroka edo mineralenak. Metalurgiaren kontrakoa litzateke.

Industria litikoaren aurkikuntza arkeologikoak, edo talde horretako tresnena, giza jarduera egon dela erakusten du, nahiz eta beste animalia batzuek ere (txinpantzeak, igarabak, sai zuriek) batzuetan erabiltzen dituzten harriak tresna gisa. Animaliek tresna hauek gizakiek bezala sortu dituztela esatea hipotesi bat izatetik ez da pasatzen.

Historiaurreko industria litikoak honako estadioak ditu:  (datazioa baliozko da Mundu Zaharrean):

* Paleolitoa (2.800.000 urte), errekarriez eta eta silexeko objektu litikoekin.
* Mesolitoa (10.000 - 5.000 urte), zulatzeko erremintak fabrikatzen dituzte, gezi puntak pedunku- eta hegats-puntekin, punta mikrolitiko geometrikoekin (zirkulu zatiak, trapezioak, eta hirukiak) eta, batez ere, kanabera, hezurra edo zuraz eginiko lamina txikiak, erretxinekin igitai primitibo finkatuak geratzen zirenak.
* Neolitoa (5.000 - 2.000 urte), silex, urrea, zilarra eta kobrearen erabilerarekin, hobetzen joan zirenak adimenak eta eskuzko trebetasunak hobetzen joan ahala.

Ezagutzen den industriarik zaharrena da: homininoek, gizakiaren arbasoak direnak gutxienez, erreminta mota hauek erabili dituzte gutxienez orain dela 2.800.000 urtetan. Esan daiteke erreminta litikoak eskuratzeak garrantzitsua izan zela gure jatorriaren garapenarentzat, lagunduz ingurugiro berrietara moldatzen eta elikagaien dieta aldatzea baimenduz (tuberkuluak edo belarjale handien proteinak dietan txertatuz).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q645143
* Commonscat Multimedia: Stone tools

---

* **Identifikadoreak**
* NKC: ph705711
* AAT: 300264630

 |

* Wd Datuak: Q645143
* Commonscat Multimedia: Stone tools